
NR. SC2018- 24288/17.10.2018

   
RAPORT DE SPECIALITATE
Proiect de hotărâre privind atribuirea în folosință gratuită cu contract de comodat, pe o perioada de 5ani către Asociația Timișoara Capitală Culturală Europeană  a  spațiului  situat in Timișoara Str. Alba Iulia nr.2

           Având in vedere Expunerea de motive nr. SC2018-24288/17.10.2018 a Primarului Municipiului Timisoara si Proiectul de hotărâre privind atribuirea în folosință gratuită cu contract de comodat , pe o perioada de 5 ani către Asociația Timișoara Capitală Culturală Europeană  a  spațiului  situat in Timișoara , Str. Alba Iulia nr.2 ;
Precizăm faptul că acest spațiu în suprafață de 74 m.p este înscris în Cartea Funciară nr.417847 Timișoara , nr.top 249, în proprietatea Primăriei Municipiului Timișoara , nefiind înregistrate sarcini.
Cota de ½ , respectiv 37 m.p din totalul de 74 m.p a suprafeței  spațiului  situat in Timișoara, Str. Alba Iulia nr.2, a fost atribuit în baza HCL 73/26.02.2013 cu contract de comodat Asociației   Timișoara Capitală Culturală Europeană  , cealaltă cotă de ½ din spațiu  -37 m.p fiind folosită de către Atelierul de Urbanism al Instituției Arhitect Șef din cadrul Direcției Urbanism a Primăriei Municipiului Timișoara .
 Contractul de comodat nr.1/12.04.2013 a expirat prin ajungere la termen la data de 11.04.2018 .
        	Precizăm că prin cererea  cu numărul CT2018-005160/16.10.2018,  Asociația Timișoara Capitală Culturală Europeană  a solicitat atribuirea cu titlu gratuit pentru sediu Asociație a  întregului spațiu în suprafață de 74 m.p , situat în imobilul din Timișoara, str. Alba Iulia , nr.2(Palatul Culturii ) , parter , cu intrare din str. Alba Iulia . 
	În prezent  cota de ½ din spațiu - 37 m.p, nu mai este  utilizată pentru desfășurarea activităților specifice   de către Atelierul de Urbanism al Instituției Arhitect Șef din cadrul Direcției Urbanism a Primăriei Municipiului Timișoara .
	Având în vedere extrasul din Procesul verbal al ședintei din 17.10.2018 a Comisiei de Analiză a Spațiilor cu Altă Destinație decât aceea de locuință , prin care comisia a avizat favorabil solicitarea Asociației  Timișoara Capitală Culturală Europeană și a hotărât atribuirea în folosință gratuită cu contract de comodat pe o perioadă de  5 ani a spațiului  în suprafață de 74 m.p , situat în imobilul din Timișoara ,Str. Alba Iulia , nr.2 , cu destinația de sediu al Asociației  Timișoara Capitală Culturală Europeană;
	În conformitate cu prevederile art. 36 alin. (2) lit. c) și  art.45 din Legea nr. 215/2001 privind administraţia publică locală, republicată și modificată ;
	În conformitate cu prevederile  art.124 din Legea nr. 215/2001 privind administraţia publică locală, republicată şi modificată;
             Având în vedere aspectele menționate și prevederile legale enunțate  , apreciem că  Proiectul  de hotărâre privind atribuirea în folosință gratuită cu contract de comodat, pe o perioada de 5ani către Asociația Timișoara Capitală Culturală Europeană  a  spațiului  situat in Timișoara Str. Alba Iulia nr.2, îndeplineste condițiile pentru a fi supus dezbaterii și aprobării în plenul Consiliului Local al Municipiului Timișoara . 

